อมตะยิ้มขายที่ได้ปีนี้ขอโต2เท่าตัว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — “อมตะ” ใจชื้นปัญหาการเมืองคลี่คลาย ดึงลูกค้ากลับมาซื้อที่ดิน มั่นใจปีนี้รายได้พุ่ง 200% 
นางวราภรณ์ วัชรานุเคราะห์ ผู้อำนวยการฝ่ายบริหารการลงทุน บริษัท อมตะ คอร์ปอเรชั่น (AMATA) เปิดเผยว่า การขายที่ดินในนิคมอุตสาหกรรมของบริษัทมีแนวโน้มที่ดีขึ้น ภายหลังสถานการณ์การเมืองคลี่คลายลง ซึ่งกลุ่มลูกค้ามีทั้งยานยนต์ อาหาร และโลจิสติกส์
“ปีนี้รายได้ของบริษัทน่าจะเติบโตได้ถึงประมาณ 200% จากปีที่ผ่านมา ที่มีรายได้ 2,335 ล้านบาท ภายใต้เป้าหมายการขายที่ดินประมาณ 900 ไร่ จากปีก่อนขายได้ 253 ไร่” 
สำหรับยอดขายที่ดินในเดือน เม.ย.ที่ผ่านมา มีลูกค้าเข้ามาเซ็นสัญญา 4 ราย ทำให้ปัจจุบันมียอดขายอยู่ที่ประมาณ 200 ไร่ แบ่งเป็นนิคมอมตะนคร ประมาณ 116 ไร่ นิคมอมตะซิตี้ ซื้อจำนวน 86 ไร่ 
ทั้งนี้ ณ สิ้นไตรมาสแรก บริษัทมียอดขายรอโอนที่อมตะนคร 74 ล้านบาท และอมตะซิตี้ 290 ล้านบาท ซึ่งจะทยอยรับรู้ฯ ถึงปี 2554
สำหรับงบลงทุนในปี 2553 อยู่ที่ประมาณ 1,200 ล้านบาท แบ่งเป็นการพัฒนาที่ดิน 1,000 ล้านบาท และลงทุนธุรกิจใหม่ 100 ล้านบาท และซื้อที่ดิน 100 ล้านบาท ส่วนรายได้สาธารณูปโภคในปีนี้คาดเติบโต 1020% จากปีก่อน
ด้านผู้บริหารบริษัท เหมราชพัฒนาที่ดิน (HEMRAJ) ก็ออกมาเปิดเผยว่าลูกค้าเริ่มกลับมาซื้อที่ดินอีกครั้งแล้ว 
ก่อนหน้านี้นักวิเคราะห์หลัก ทรัพย์ต่างแนะนำให้ “ซื้อ” หุ้นนิคมฯ โดยเฉพาะ AMATA เพราะจะได้รับผลดีหากรัฐบาลยกเลิก พ.ร.ก.ฉุกเฉินร้ายแรง แต่ล่าสุดนายกรัฐมนตรีประกาศชัดเจนว่า จะยังไม่ยกเลิก เพราะยังไม่วางใจในสถานการณ์